[TRAILER] Liam Neeson Bakal Muncul Dalam Filem Thriller Terbaru ‘Retribution’
Nampaknya ada orang yang berani menggangu Liam Neeson dengan membuatkannya kekal berada dalam kereta. Pelakon aksi veteran Liam Neeson bakal muncul dalam filem aksi thriller berjudul Retribution.  Digambarkan seperti gabungan Speed dan Saw, Retribution menyaksikan Neeson berhadapan dengan penyerang yang tidak dikenali yang meletakkan bom pada keretanya. Neeson menerima panggilan misteri yang memberi amaran agak dia kekal berada dalam kereta atau kereta itu akan meletup.  Lebih memburukkan keadaan, anaknya turut berada dalam kereta tersebut, dan ini membawa kepada pemanduan berkelajuan tinggi di sekitar bandar.  Anda boleh tonton trailer Retribution dibawah: Filem terbaru ini menampilkan Neeson sebagai watak utama disamping Matthew Modine, Noma Dumezweni, Jack Champion, Lilly Aspell, dan Embeth Davidtz. Retribution akan ditayangkan pada 25 Ogos ini. 